शेख जाइद भव्य मस्जिद
शेख जाइद भव्य मस्जिद (), संयुक्त अरब इमिरेट्सको राजधानी शहर अबु धाबीमा स्थित छ र देशमा उपासनाको लागि प्रमुख साइट मानिन्छ । मस्जिदको डिजाइन यूसुफ अब्देलकी नामक एक सिरियन वास्तुकार द्वारा गरिएको थियो ।

परियोजना संयुक्त अरब इमिरेट्स (यूएई) मा, इस्लामी संसारको सांस्कृतिक विविधताको वास्तुकला र कलाको ऐतिहासिक र आधुनिक मूल्यहरूसंग एकजुट गर्न चाहने शेख जायद बिन सुल्तान अल नाहयानको शुभ अध्यक्षतामा शुरू गरिएको थियो । मस्जिद १९९६ देखि २००७ सम्म निर्माण गरिएको थियो । यो संयुक्त अरब इमिरेट्सको सबैभन्दा ठूलो मस्जिद हो । मस्जिद परिसरले लगभग १२ हेक्टरको क्षेत्रफलमा फैलिएको छ । पूर्वोत्तर धरहरामा स्थित पुस्तकालयमा इस्लामिक विषयसंग सम्बन्धी प्राचीनकालिन पुस्तकहरू राखिएको छ । २०० वर्ष अघि देखिका केहि दुर्लभ कला र सिक्काहरू पनि राखिएको छ । ईद को समयमा यो ४१,००० भन्दा बढी व्यक्तिहरू द्वारा एकै समयमा भ्रमण गर्न सकिन्छ । इस्लामिक संसार र संयुक्त अरब इमिरेट्सको विविधताको प्रतिबिम्बमा, अरबी, अंग्रेजी, फ्रान्सेली, इटालियन, स्पेनिश, जर्मनी र कोरियाली भाषाहरूमा समावेश गरिएको व्यापक सामग्रीहरू समावेश छन् । दुई वर्षको दौडान मा यस शहरलाई ट्रिपएड्भाइसर द्वारा विश्वको दोस्रो मनपर्ने ठाँउ भनि चिन्ह लगाइएको थियो ।

डिजाइन 
शेख जाइद भव्य मस्जिदको डिजाइन र निर्माण "एकताबद्ध" रूपमा धेरै देशहरू भारत, इटाली, जर्मनी, मिश्र, टर्की मोरक्को, पाकिस्तान, मलेशिया, ईरान, चीन, बेलायत, न्युजिल्यान्ड, गणतन्त्र म्यासेडोनिया र संयुक्त अरब इमिरेट्स का कारीगरहरू र सामग्रिहरूको उपयोग गरेर गरिएको हो । ३,००० भन्दा बढी कार्यकर्ता र ३८ प्रसिद्ध करार कम्पनीहरूले मस्जिदको निर्माणमा भाग लिएका थिए । सिङ्गमरमर ढुङ्गा, सुन, रत्न, क्रिस्टल सहित लामो समय सम्म चलने प्राकृतिक सामग्रीहरू यसको अधिकांश डिजाइन र निर्माणको लागि चुनिएको थियो । र सिरेमिक एस। यो इटालियन कम्पनी इम्प्रेगिलो द्वारा बनाइएको हो ।

आयाम र तथ्याङ्क 
मस्जिदले ४०,००० भन्दा बढी उपासकहरूलाई समायोजन गर्न सक्ने पर्याप्त क्षमता छ, जबकि मुख्य प्रार्थना हलमा ७,००० भन्दा बढी अटाउन सक्छन् । त्यहाँ दुई साना प्रार्थना हलमा प्रत्येक कक्षमा १५०० को क्षमताको रहेको छ । जसमध्ये एक कक्ष स्त्रीको प्रार्थनाको लागि हो ।

प्रमुख वास्तु विशेषता 
शेख जाइद भव्य मस्जिद सँग धेरै विशेष र अद्वितीय तत्वहरू छन्:
मुख्य प्रार्थना कक्षको गलैँचा, ईरानको गलैँचा कम्पनी द्वारा बनाईएको संसारको सबैभन्दा ठूलो गलैँचा र ईरानी कलाकार अली खालीकि द्वारा डिजाइन गरिएको मानिन्छ । यो गलैँचा  को आकारमा छ, र लगभग १,२००-१,३०० गलैँचाहरू जोडेर बनाइएको थियो ।

सन्दर्भ सामग्रीहरू

बाह्य कडीहरू
 शेख जाइद भव्य मस्जिदको आधिकारिक वेबसाइट
 शेख जाइद भव्य मस्जिद
 अबु धाबी पर्यटन प्राधिकरणको आधिकारिक वेबसाइट 
 शेख जाइद भव्य मस्जिदको सुन्दरता 

अबु धाबीका मस्जिदहरू
अबु धाबीका संस्कृतिहरू
अबु धाबीको पर्यटन आकर्षणहरू
संयुक्त अरब इमिरेट्स